ddrg/super_eurlex huggingface dataset:
(12)

Euroopan parlamentin ja neuvoston asetuksen (EY) N:o 443/2009 (5) mukaan komissio tekee vaikutustenarvioinnin tarkastellakseen uudelleen testimenettelyjä, jotta näissä otettaisiin riittävällä tavalla huomioon autojen hiilidioksidipäästöjen todellinen käyttäytyminen. Asetuksella (EU) N:o 510/2011 sisällytetään kevyet kuljetusajoneuvot testausmenetelmien tarkistukseen. Tällä hetkellä käytössä olevaa uutta eurooppalaista ajosykliä (NEDC) on muutettava, jotta voidaan varmistaa sen edustavan todellisia ajo-olosuhteita ja välttää todellisten hiilidioksidipäästöjen ja polttoaineenkulutuksen aliarviointi. Olisi mahdollisimman pian hyväksyttävä uusi, realistisempi ja luotettavampi testimenettely. Tämänsuuntaisia ponnisteluja ei ole vielä saatu päätökseen, mutta ne etenevät Yhdistyneiden kansakuntien Euroopan talouskomission puitteissa kehitettävän Worldwide harmonized Light vehicles Test -menettelyn (WLTP, kevyiden hyötyajoneuvojen kansainvälinen testimenetelmä) myötä. Jotta uusille henkilöautoille ja uusille kevyille kuljetusajoneuvoille määritetyt hiilidioksidipäästöt saatetaan paremmin linjaan normaaleissa käyttöoloissa tuotettujen todellisten päästöjen kanssa, WLTP:tä olisi sovellettava mahdollisimman pian. Tästä syystä asetuksen (EU) N:o 510/2011 liitteessä I säädetään vuotta 2020 koskevista päästörajoista, jotka on määritetty asetuksen (EY) N:o 715/2007 ja komission asetuksen (EY) N:o 692/2008 (6) liitteen XII mukaisesti. Kun testimenettelyjä muutetaan, olisi asetuksen (EU) N:o 510/2011 liitteessä I vahvistetut raja-arvot mukautettava sen varmistamiseksi, että valmistajia ja ajoneuvoluokkia koskevan vaatimustason tiukkuus säilyy vertailukelpoisena. Sen vuoksi komission olisi toteutettava NEDC:n ja uuden WLTP:n testisyklien välinen perusteellinen korrelaatiotutkimus varmistaakseen sen edustavuuden todellisiin ajo-olosuhteisiin nähden.
(6)

Tällä hetkellä ainoa kansainvälisesti tunnustettu analyysimenetelmä kromi VI:n havaitsemiseksi nahassa, mukaan lukien nahkatuotteissa, on EN ISO 17075 -standardin mukainen menetelmä. EN ISO 17075 -standardin mukaisessa menetelmässä määritysraja on 3 mg/kg (0,0003 painoprosenttia) kromi VI:ta nahan kokonaiskuivapainosta. Sen vuoksi on perusteltua asettaa tällainen raja-arvo nahkatuotteiden ja nahkaosia sisältävien tuotteiden markkinoille saattamisen rajoittamiseksi, jotta voidaan valvoa toimenpiteen noudattamista ja varmistaa sen täytäntöönpano.
(4)

Komission täytäntöönpanoasetuksessa (EU) N:o 586/2013 (3) säädetyn mukaisesti tarkastuslaitosten ja -viranomaisten vuotta 2012 koskevien vuosikertomusten toimittamisen määräaika oli 30 päivä huhtikuuta 2013. ”Center of Organic Agriculture in Egypt” -keskus ei toimittanut vuosikertomustaan kyseiseen päivään mennessä. Komissio myönsi ”Center of Organic Agriculture in Egypt” -keskukselle lisäaikaa vuosikertomuksen toimittamista varten muttei saanut kertomusta 4 päivään marraskuuta 2013 mennessäkään. Edellä esitetty huomioon ottaen ”Center of Organic Agriculture in Egypt” -keskus olisi poistettava asetuksen (EY) N:o 1235/2008 12 artiklan 2 kohdan mukaisesti asetuksen liitteessä IV olevasta luettelosta.
(11)

Asetuksen (EY) N:o 443/2009 nojalla komission edellytetään tekevän vaikutustenarvioinnin tarkastellakseen uudelleen testimenettelyjä, jotta näissä otettaisiin asianmukaisella tavalla huomioon ajoneuvojen todellinen käyttäytyminen hiilidioksidipäästöjen osalta. Tällä hetkellä käytössä olevaa uutta eurooppalaista ajosykliä (New European Driving Cycle, NEDC) on tarpeen muuttaa, jotta voidaan varmistaa sen edustavan todellisia ajo-olosuhteita ja välttää todellisten hiilidioksidipäästöjen ja polttoaineenkulutuksen aliarviointi. Olisi mahdollisimman pian hyväksyttävä uusi, realistisempi ja luotettavampi testimenettely. Tämänsuuntaisia ponnisteluja ei ole vielä saatu päätökseen, mutta ne etenevät Yhdistyneiden kansakuntien Euroopan talouskomission puitteissa kehitettävän Worldwide harmonized Light vehicles Test Procedure -menettelyn (WLTP, kevyiden hyötyajoneuvojen kansainvälinen testimenetelmä) myötä. Jotta voidaan varmistaa, että uusille henkilöautoille määritetyt hiilidioksidipäästöt saatetaan paremmin yhdenmukaisiksi normaaleissa käyttöoloissa tuotettujen todellisten päästöjen kanssa, WLTP:tä olisi sovellettava mahdollisimman pian. Tämä huomioiden asetuksen (EY) N:o 443/2009 liitteessä I vahvistetaan vuotta 2020 koskevia päästörajoja, jotka on määritetty asetuksen (EY) N:o 715/2007 ja komission asetuksen (EY) N:o 692/2008 (5) liitteen XII mukaisesti. Kun testimenettelyjä muutetaan, olisi asetuksen (EY) N:o 443/2009 liitteessä I asetettuja rajoja mukautettava sen varmistamiseksi, että valmistajien ja ajoneuvoluokkien normeja kiristetään vertailukelpoisella tavalla. Tämän mukaisesti komission olisi toteutettava NEDC:n ja uuden WLTP:n testisyklien välinen perusteellinen korrelaatiotutkimus varmistaakseen jälkimmäisen edustavuuden todellisiin ajo-olosuhteisiin nähden.
1)

Muutetaan A osa seuraavasti: a) Korvataan 1 kohta seuraavasti: ”1. Yksityiskohtaiset tiedot 1.1 N1-ajoneuvoina rekisteröidyt valmiit ajoneuvot Kun kyseessä ovat EU-tyyppihyväksynnän saaneet N1-ajoneuvoiksi rekisteröidyt ajoneuvot, jäsenvaltioiden on kunakin kalenterivuonna kirjattava seuraavat yksityiskohtaiset tiedot kustakin uudesta kevyestä kuljetusajoneuvosta, kun se rekisteröidään ensimmäistä kertaa niiden alueella: a) valmistaja; b) tyyppihyväksynnän numero ja sen laajennus; c) tyyppi, variantti ja versio; d) merkki; e) hyväksytyn ajoneuvotyypin luokka; f) rekisteröidyn ajoneuvon luokka; g) hiilidioksidipäästöt; h) ajokuntoisen ajoneuvon massa; i) suurin teknisesti sallittu kuormitettu massa; j) jalanjälki: akseliväli, ohjaavan akselin ja muun akselin raideväli; k) polttoainetyyppi ja polttoaineen käyttötapa; l) moottorin kapasiteetti; m) sähköenergian kulutus; n) innovatiivisen teknologian tai innovatiivisten teknologioiden ryhmän koodi sekä kyseisen teknologian avulla saavutetut hiilidioksidipäästövähennykset; o) ajoneuvon valmistenumero. Tietojen toimittamisessa käytetään C osan 2 jaksossa esitettyä muotoa. 1.2 Monivaiheisen tyyppihyväksynnän piiriin kuuluvat ja N1-luokan ajoneuvoiksi rekisteröidyt ajoneuvot Kun kyseessä ovat monivaiheisen tyyppihyväksynnän piiriin kuuluvat ja N1-luokan ajoneuvoiksi rekisteröidyt ajoneuvot, jäsenvaltioiden on kunakin kalenterivuonna kirjattava seuraavat yksityiskohtaiset tiedot: a) (keskeneräiset) perusajoneuvot: 1.1 kohdan a, b, c, d, e, g, h, i, n ja o alakohdissa tarkoitetut tiedot, tai h ja i alakohdissa tarkoitettujen tietojen sijaan oletuslisämassa, joka on toimitettu osana direktiivin 2007/46/EY liitteessä I olevassa 2.17.2 kohdassa tarkoitetut tyyppihyväksyntätiedot; b) (valmis) perusajoneuvo: 1.1 kohdan a, b, c, d, e, g, h, i, n ja o alakohdassa tarkoitetut tiedot; c) valmistunut ajoneuvo: 1.1 kohdan a, f, g, h, j, k, l, m ja o alakohdassa tarkoitetut tiedot. Jos perusajoneuvosta ei voida toimittaa tämän kohdan a ja b alakohdissa tarkoitettuja tietoja, jäsenvaltion on sen sijaan toimitettava tiedot valmistuneesta ajoneuvosta. Valmistuneiden N1-ajoneuvojen osalta tietojen toimittamisessa käytetään C osan 2 jaksossa esitettyä muotoa. 1.1 kohdan o alakohdassa tarkoitettua ajoneuvon valmistusnumeroa ei julkisteta”; b) korvataan 3 kohta seuraavasti: ”3. Jäsenvaltioiden on kultakin kalenterivuodelta määritettävä: a) 1 kohdassa tarkoitettujen tietojen keräämiseen käytetyt lähteet; b) EY:n tyyppihyväksynnän alaisuuteen kuuluvien uusien kevyiden kuljetusajoneuvojen rekisteröintien kokonaismäärä; c) EY:n monivaiheisen tyyppihyväksyntämenettelyn piiriin kuuluvien uusien kevyiden kuljetusajoneuvojen rekisteröintien kokonaismäärä; d) yksittäin hyväksyttyjen uusien kevyiden kuljetusajoneuvojen uusien rekisteröintien kokonaismäärä; e) kansallisesti pieninä sarjoina hyväksyttyjen uusien kevyiden kuljetusajoneuvojen uusien rekisteröintien kokonaismäärä.”
FI Euroopan unionin virallinen lehti L 119/62

KOMISSION TÄYTÄNTÖÖNPANOASETUS (EU) N:o 403/2014,

annettu 22 päivänä huhtikuuta 2014,

jakokertoimen vahvistamisesta 1 päivän ja 7 päivän huhtikuuta 2014 välisenä aikana haettujen sokerialan tuotteiden tuontitodistusten antamiseksi eräissä tariffikiintiöissä sekä tällaisten todistushakemusten jättämisen keskeyttämisestä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),

ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,

ottaa huomioon eräiden yhteisön tariffikiintiöiden avaamisesta ja hallinnoinnista sokerialalla 25 päivänä syyskuuta 2009 annetun komission asetuksen (EY) N:o 891/2009 (3) ja erityisesti sen 5 artiklan 2 kohdan,

sekä katsoo seuraavaa:

(1) Toimivaltaisille viranomaisille 1 päivän ja 7 päivän huhtikuuta 2014 välisenä aikana asetuksen (EY) N:o 891/2009 ja siirtymätoimenpiteistä sokerialalla Kroatian liittymisen vuoksi 25 päivänä helmikuuta 2013 annetun komission täytäntöönpanoasetuksen (EU) N:o 170/2013 (4) mukaisesti toimitetuissa tuontitodistushakemuksissa mainitut määrät ylittävät järjestysnumeron 09.4321 osalta käytettävissä olevat määrät.

(2) Sen vuoksi olisi vahvistettava asetuksen (EY) N:o 1301/2006 mukaisesti jakokerroin todistuksille, jotka annetaan järjestysnumeron 09.4321 osalta. Uusien todistushakemusten jättäminen kyseisen järjestysnumeron osalta olisi keskeytettävä markkinointivuoden loppuun asti asetuksen (EY) N:o 891/2009 mukaisesti,

ON HYVÄKSYNYT TÄMÄN ASETUKSEN:

1 artikla

1. Määriin, joista on jätetty asetuksen (EY) N:o 891/2009 ja komission täytäntöönpanoasetuksen (EU) N:o 170/2013 mukaisesti tuontitodistushakemuksia 1 päivän ja 7 päivän huhtikuuta 2014 välisenä aikana, sovelletaan tämän asetuksen liitteessä olevia jakokertoimia.

2. Uusien todistushakemusten jättäminen liitteessä olevien järjestysnumeroiden osalta keskeytetään markkinointivuoden 2013/2014 loppuun asti.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä huhtikuuta 2014. Komission puolesta, puheenjohtajan nimissä Jerzy PLEWA Maatalouden ja maaseudun kehittämisen pääosaston pääjohtaja

(1) EUVL L 347, 20.12.2013, s. 671.

(2) EUVL L 238, 1.9.2006, s. 13.

(3) EUVL L 254, 26.9.2009, s. 82.

(4) EUVL L 55, 27.2.2013, s. 1.
(6)

Analyysi osoittaa, että eläinten terveystilanne Valko-Venäjällä ja Ukrainassa ei aiheuta riskiä tarttuvien eläintautien leviämisestä unioniin, jos ainoastaan poltettavaksi tarkoitettujen olkipellettien tuonti sallitaan ja jos ne toimitetaan suoraan hyväksytyltä unioniin saapumispaikan rajatarkastusasemalta määräpaikkana olevaan laitokseen, jossa ne on tarkoitus polttaa. Sen varmistamiseksi, että nämä lähetykset eivät aiheuta riskiä eläinten terveydelle sen vuoksi, että niitä käytettäisiin muuhun kuin aiottuun tarkoitukseen, ne on siirrettävä passitusmenettelyssä, siten kuin siitä on säädetty neuvoston asetuksessa (ETY) N:o 2913/92 (3), ja niitä on valvottava yhdennetyssä eläinlääkinnällisessä tietojärjestelmässä (Traces) saapumispaikan rajatarkastusasemalta määräpaikkana olevaan laitokseen.
FI Euroopan unionin virallinen lehti L 155/20

KOMISSION TÄYTÄNTÖÖNPANOASETUS (EU) N:o 552/2014,

annettu 22 päivänä toukokuuta 2014,

asetuksen (EY) N:o 1484/95 muuttamisesta edustavien hintojen vahvistamisesta siipikarjanliha- ja muna-alan edustavien hintojen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,

sekä katsoo seuraavaa:

(1) Komission asetuksessa (EY) N:o 1484/95 (2) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

(2) Siipikarjanliha- ja muna-alan tuotteiden ja muna-albumiinin edustavien hintojen vahvistamisen perustana olevien tietojen säännöllisen tarkastuksen perusteella on välttämätöntä muuttaa eräiden tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Sen vuoksi asetusta (EY) N:o 1484/95 olisi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla

Korvataan asetuksen (EY) N:o 1484/95 liite I tämän asetuksen liitteenä olevalla tekstillä.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 2014. Komission puolesta, puheenjohtajan nimissä Jerzy PLEWA Maatalouden ja maaseudun kehittämisen pääosaston pääjohtaja

(1) EUVL L 347, 20.12.2013, s. 671.

(2) EYVL L 145, 29.6.1995, s. 47.
(4)

Asetuksen (EU) N:o 305/2011 mukaan valmistaja on vastuussa tuotetyypin määrittämisestä kaikkien niiden tuotteiden osalta, jotka valmistaja haluaa saattaa markkinoille. Tähän liittyen asetuksen (EU) N:o 305/2011 peruslogiikka ei sisällä tuotesertifikaatin olemassaoloa, vaan ilmoitetut laitokset ovat vastuussa ainoastaan rakennustuotteiden suoritustason arvioinnista, jonka jälkeen suoritustason pysyvyys on sertifioitava. Valmistajan ja ilmoitettujen laitosten välisen toimivaltuuksien jaon olisi näyttävä paremmin liitteessä V ilman, että muutetaan näiden toimijoiden tehtäviä.
(3)

Vaikka sopimusta ja pöytäkirjaa sovelletaan edelleen väliaikaisesti niin kauan, kun menettelyt niiden tekemiseksi saadaan päätökseen, täytäntöönpanoasetuksen (EU) N:o 498/2012 täytäntöönpanosta saadut kokemukset kolmen ensimmäisen kiintiöjakson aikana ovat osoittaneet, että on tarpeen muuttaa mainitun asetuksen 15 artiklaa, jotta voidaan ottaa huomioon tariffikiintiöiden alhainen käyttöaste kolmen ensimmäisen kiintiöjakson aikana. Asetuksen 13 ja 14 artiklassa säädettyjen tuonnin enimmäismäärien vähentämisen suspendoiminen kiintiöjaksolla 2015 on tarpeen, jotta perinteiset tuojat saataisiin hyödyntämään täysimääräisesti erityisesti unioniin suuntautuvalle viennille kohdennettuja tariffikiintiöitä.
(7)

Yhteisen tuomioistuimen olisi toissijaisen toimivaltasäännöksen nojalla voitava käsitellä riita-asioita, joissa on osallisina vastaajia kolmansista valtioista, oikeudenkäynneissä, joissa on kyse eurooppapatenttiin kohdistuneesta rikkomuksesta, josta aiheutuu vahinkoa sekä unionin sisällä että sen ulkopuolella. Tällainen toissijainen toimivalta tulisi sovellettavaksi, kun vastaajalle kuuluvaa omaisuutta on jossakin jäsenvaltiossa, joka on yhteisen tuomioistuimen perustamisesta tehdyn asiakirjan osapuoli, ja kyseisellä riita-asialla on riittävä yhteys johonkin tällaiseen jäsenvaltioon esimerkiksi sen vuoksi, että kantajan kotipaikka on siellä tai riita-asiaan liittyvät todisteet ovat saatavilla siellä. Arvioidessaan toimivaltansa yhteisen tuomioistuimen olisi otettava huomioon kyseisen omaisuuden arvo, joka ei saisi olla vähäinen vaan jonka olisi oltava sellainen, että tuomion täytäntöönpano on ainakin osittain mahdollinen yhteisen tuomioistuimen perustamisesta tehdyn asiakirjan osapuolina olevissa jäsenvaltioissa.
(1)

Neuvoston asetuksen (EY) N:o 428/2009 (2) mukaan kaksikäyttötuotteita on valvottava tehokkaasti, kun niitä viedään unionista tai kuljetetaan sen kautta tai kun niitä toimittaa kolmanteen maahan sellaisen välittäjän välityspalvelu, jolla on asuinpaikka unionissa tai joka on sijoittautunut sinne.
FI Euroopan unionin virallinen lehti L 175/20

KOMISSION TÄYTÄNTÖÖNPANOASETUS (EU) N:o 637/2014,

annettu 13 päivänä kesäkuuta 2014,

asetuksen (EY) N:o 1979/2006 muuttamisesta Kiinasta peräisin olevien säilöttyjen sienien tuontitariffikiintiön osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/01 ja (EY) N:o 1234/07 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a alakohdan,

sekä katsoo seuraavaa:

(1) Komission asetuksessa (EY) N:o 1979/2006 (2) avataan kolmansista maista tuotavien säilöttyjen sienien tariffikiintiö ja säädetään sen hallinnoinnista.

(2) Euroopan unionin ja Kiinan kansantasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa olevien myönnytysten muuttamisesta niiden Euroopan unioniin liittymisen johdosta kirjeenvaihtona tehtävässä sopimuksessa (3), joka hyväksyttiin neuvoston päätöksellä 2014/116/EU (4), määrätään 800 tonnin (valutettu nettopaino) lisäyksestä Kiinan kansantasavallan osuuteen EU:n tariffikiintiöstä, joka koskee CN-koodien 0711 51 00, 2003 10 20 ja 2003 10 30Agaricus-sukuisia säilöttyjä sieniä.

(3) Lisäys tariffikiintiössä olisi otettava huomioon asetuksen (EY) N:o 1979/2006 liitteessä I.

(4) Sen vuoksi asetusta (EY) N:o 1979/2006 olisi muutettava.

(5) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Asetuksen (EY) N:o 1979/2006 muuttaminen

Korvataan asetuksen (EY) N:o 1979/2006 liite I tämän asetuksen liitteellä.

2 artikla

Voimaantulo

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä heinäkuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä kesäkuuta 2014. Komission puolesta Puheenjohtaja José Manuel BARROSO

(1) EUVL L 347, 20.12.2013, s. 671.

(2) Komission asetus (EY) N:o 1979/2006, annettu 22 päivänä joulukuuta 2006, kolmansista maista tuotavien sienien tariffikiintiön avaamisesta ja hallinnoinnista (EUVL L 368, 23.12.2006, s. 91).

(3) EUVL L 64, 4.3.2014, s. 2.

(4) Neuvoston päätös 2014/116/EU, annettu 28 päivänä tammikuuta 2014, Euroopan unionin ja Kiinan kansantasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa olevien myönnytysten muuttamisesta niiden Euroopan unioniin liittymisen johdosta kirjeenvaihtona tehtävän sopimuksen tekemisestä (EUVL L 64, 4.3.2014, s. 1).
FI Euroopan unionin virallinen lehti L 182/14

KOMISSION TÄYTÄNTÖÖNPANOASETUS (EU) N:o 682/2014,

annettu 20 päivänä kesäkuuta 2014,

asetuksen (EU) N:o 37/2010 muuttamisesta siltä osin kuin on kyse klosanteelista

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,

ottaa huomioon eläinlääkekomitean muotoileman Euroopan lääkeviraston lausunnon,

sekä katsoo seuraavaa:

(1) Unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät on vahvistettava asetuksen (EY) N:o 470/2009 mukaisesti.

(2) Farmakologisesti vaikuttavat aineet ja niiden jäämien enimmäismääriä eläinperäisissä elintarvikkeissa koskeva luokitus vahvistetaan komission asetuksen (EU) N:o 37/2010 (2) liitteessä.

(3) Klosanteeli sisältyy nykyisin asetuksen (EU) N:o 37/2010 liitteessä olevaan taulukkoon 1 sallittuna aineena naudan- ja lampaansukuisten eläinten lihaksen, rasvan, maksan, munuaisten ja maidon osalta. Kyseiselle aineelle naudan- ja lampaansukuisten eläinten maidon osalta vahvistettujen jäämien väliaikaisten enimmäismäärien voimassaolo päättyi 1 päivänä tammikuuta 2014.

(4) Toimitettujen lisätietojen ja niiden arvioinnin perusteella eläinlääkekomitea suositti, että klosanteelin väliaikaiset jäämien enimmäismäärät naudan- ja lampaansukuisten eläinten maidossa vahvistettaisiin lopullisiksi.

(5) Sen vuoksi asetuksen (EU) N:o 37/2010 liitteessä olevassa taulukossa 1 olevia klosanteelia koskevia tietoja olisi muutettava.

(6) Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EU) N:o 37/2010 liite tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä kesäkuuta 2014. Komission puolesta Puheenjohtaja José Manuel BARROSO

(1) EUVL L 152, 16.6.2009, s. 11.

(2) Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).
(14)

Yhdistynyt kuningaskunta on pyytänyt, että sen alue tunnustettaisiin suojelluksi alueeksi haitallisen organismin Thaumetopoea processionea L. osalta, lukuun ottamatta paikallishallintoalueita Barnet, Brent, Bromley, Camden, City of London, City of Westminster, Croydon, Ealing, Elmbridge District, Epsom and Ewell District, Hackney, Hammersmith & Fulham, Haringey, Harrow, Hillingdon, Hounslow, Islington, Kensington & Chelsea, Kingston upon Thames, Lambeth, Lewisham, Merton, Reading, Richmond Upon Thames, Runnymede District, Slough, South Oxfordshire, Southwark, Spelthorne District, Sutton, Tower Hamlets, Wandsworth ja West Berkshire. Yhdistynyt kuningaskunta on vuosina 2007–2013 toteutettujen tutkimusten pohjalta toimittanut näyttöä siitä, ettei kyseistä haitallista organismia esiinny sen alueella — lukuun ottamatta kyseisiä paikallishallintoalueita — huolimatta kyseiselle organismille otollisista olosuhteista siellä. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Yhdistynyt kuningaskunta — lukuun ottamatta kyseisiä paikallishallintoalueita — olisi tunnustettava suojelluksi alueeksi haitallisen organismin Thaumetopoea processionea osalta ainoastaan 30 päivään huhtikuuta 2016 asti.
(4)

On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.